या योजनेअंतर्गत येणाऱ्या प्रत्येक कुटुंबाला दर वर्षी महाराष्ट्र शासनाकडून दीड लाख रूपये पर्यंतचा आरोग्य विमा संरक्षण मिळणार आहे. तसेच या योजनेअंतर्गत मुत्रपिंड प्रत्यारोपणासाठी ही मर्यादा २.५० लाख मिळू शकते.
जर आपण, आयुषमान भारत – प्रधान मंत्री जन आरोग्य योजनेअंतर्गत महात्मा ज्योतिराव फुले जन आरोग्य योजनेचा एकत्रित लाभ घेतला तर आपणास दर वर्षी प्रत्येक कुटुंबाला एकुण ५ लाख रुपये किंमतीचा आरोग्य विमा संरक्षण त्या कुटुंबातील प्रत्येक सदस्याला मिळणे शक्य आहे.
तसेच, हि योजना पूर्णपणे निःशुल्क असल्याने या विम्याची संपूर्ण अंमलबजावणी युनायटेड इंडिया इंशुरंस कंपनी या सार्वजनिक क्षेत्रातील विमा कंपनीमार्फत होते. थोडक्यात, येथे तुम्हाला कोणत्याही प्रकारचा विमा हप्ता भरावा लागणार नाही.